open-index/open-wikipedia-markdown huggingface dataset:
Kernov mlyn

**Kernov mlyn** (v minulosti *Plankov mlyn*, *Pálffiho mlyn*) bol druhý najvyššie položený vodný mlyn v Pezinku na umelo vytvorenom ramene Blatiny, na ktorom sa nachádzala viac ako desiatka mlynov. Nachádzal sa pri hlavnej ceste na Pezinskú Babu, dnešná Malacká cesta číslo 67, pred odbočkou na lokalitu Rudné bane a Stupy a zachoval sa z neho len domček mlynára.

Samotný mlyn sa už nezachoval, zostali po ňom len ruiny a suché koryto potoka, ktoré je plné odpadkov. O mlyne sa nezachovali žiadne informácie ani žiadne historické fotografie.

## História
Na mape z roku 1889 je mlyn označený ako „Plank“, resp. Plankov mlyn a na mape z roku 1925 je mlyn pre zmeny označený ako „Pállfiho mlyn“.

Domček mlynára zrejme neskôr slúžil ako horáreň, na dvoch mapách okolo roku 1938 je tento objekt označený ako hájovňa a objekt sa nachádza aj na mape z roku 1955, na ktorej ešte vidno koryto potoka, ktoré poháňalo vodný mlyn.

## Súčasný stav
V areáli sa nachádzajú zrejme zvyšky stavidla mlynu, ktorým sa reguloval prívod vody na mlynský náhon. Z pôvodnej mlynice zostali len ruiny a rozsypané tehly. V okolí zvyškov mlyna sa okrem odpadkov nachádzajú aj pôvodné tehly (tzv. machotky) z budovy. Pri mlyne sa nachádza koryto vyschnutého potoka, ktorý privádzal vodu do mlyna od mostu smerom do Rudných baní.

## Externé odkazy
* Kernov mlyn na stránke Cajly - historickej mestskej časti Pezinka

## Zdroj
* 

Kategória:Stavby v Pezinku
Milan Obrenović II.

**Milan Obrenović II.** (; * 21. október 1819, Kragujevac† 8. júl 1839, Belehrad) bol knieža Srbska v roku 1839.

## Životopis
Bol najstarším synom kniežaťa Miloša Obrenovića a princeznej Ľubice Obrenovićovej (rodenej Vukomanovićovej) a brat princa Michajla. Bol študentom na Belehradskej vysokej škole. Mal plný učebný plán, vrátane francúzštiny a nemčiny. V roku 1830, keď Srbsko získalo autonómiu, sa knieža Milan stal nástupcom svojho otca. Hoci bol celý svoj život chorľavý, podarilo sa mu čiastočne vybudovať politické názory a presvedčenia, ale jeho choroba (tuberkulóza) mu bránila viesť dobrú politiku. Na trón nastúpil po abdikácii kniežaťa Miloša (13. júna) a vládol až do 8. júla 1839, keď zomrel. Do dejín Srbov vstúpil ako vládca s najkratšou dobou vlády (25 dní). Na jeho počesť bolo pomenované mesto Nižný Milanovac. Bol pochovaný v Palilule a neskôr jeho pozostatky boli prenesené do Belehradu do Cerkvi svätého Marka.

Trón zdedil jeho mladší brat, knieža Michal Obrenović (18231868), knieža Srbska (18391842, 18601868). 

## Zdroj

Kategória:Vládcovia Srbska
Kategória:Osobnosti z Kragujevacu
Kategória:Pravoslávni panovníci
Klibanos

**Klibanos** alebo **Kribanos** (*klibanos, kribanos*) je typ starogréckej keramickej nádoby.
 
Klibanos (mn. č. *klibanoi*), prenosná keramická alebo kamenná nádoba (piecka) v tvare obrátenej vaničky s otvormi a veľkým horizontálnym uchom, slúžila hlavne na pečenie chleba. Vypracované cesto sa umiestnilo na čistý a horúci povrch v ohni a prikrylo klibanom, ku ktorému sa prihrnuli rozžeravené uhlíky. Otvory na bokoch nádoby zrejme pomáhali odvádzať teplo. Tvar klibana bol v staroveku natoľko známy, že sa po ňom pomenovali aj iné objekty, vrátane skalných jaskýň a podzemných klenieb.  
 
## Referencie a bibliografia

 
## Iné projekty

  
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Black Sabbath Bridge

náhľad|Most pred pomenovaním, 2004

**Black Sabbath Bridge** je most cez kanál Birmingham Canal Old Line v západnej časti historického centra Birminghamu na ulici Broad Street. Bol pomenovaný a slávnostne otvorený 26. júna 2019 na počesť legendárnej birminghamskej heavy metalovej hudobnej skupiny Black Sabbath v prítomnosti Tonyho Iommiho a Geezera Butlera.

## Galéria

Black Sabbath Bench on the Black Sabbath Bench, Broad Street, Birmingham (48158914287).jpg|náhľad|Pohľad na lavičku zľava
Black Sabbath Bench on the Black Sabbath Bench, Broad Street, Birmingham (48158825151).jpg|náhľad|Pohľad na lavičku sprava


## Referencie

## Pozri aj
* Black Sabbath

Kategória:Mosty v Anglicku
Kategória:Doprava v Birminghame
Kategória:Black Sabbath
Kategória:Stavby v Birminghame
Brandon Call

**Brandon Spencer Lee Call** (* 17. november 1976, Torrance, Kalifornia, USA) je americký herec. Hral J. T. Lamberta v seriáli *[[Krok za krokom]]* a Hobieho Buchannona v prvej sérii seriálu *[[Baywatch|Pobrežná hliadka]]*. Brandon tiež propagoval populárny nápoj Boku.
 
Brandon sa narodil v Torrance v štáte Kalifornia Richardovi Callovi a Elyes Pollackovej. Má dve sestry, Dee Anne a Tandi a jedného brata, Dustina.
 
Po ceste z natáčania jedného dielu seriálu *Krok za krokom* bol postrelený neznámym strelcom. Pokladalo sa to za náhodný útok a strelec nevedel, na koho mieri. Aj keď bol zasiahnutý do oboch paží, nebol vážne zranený a úplne sa zotavil.

Brandon v súčasnosti žije v meste Vista, kde vlastní a prevádzkuje čerpaciu stanicu a autoumyváreň. Rozhodol sa skončiť hereckú kariéru a žiť v pokoji so svojou dcérou.

## Referencie

## Externé odkazy
* 
* Biografia

## Zdroj
* 

Kategória:Detskí herci
Kategória:Filmoví herci USA
Kategória:Televízni herci USA
Kategória:Osobnosti z Kalifornie
Stará kopa (vrch)

**Stará kopa** s výškou  je najvyšší kopec Bystrickej vrchoviny, ktorá patrí ku geomorfologickému podcelku Zvolenská kotlina.

## História
Ide o kopec historického charakteru, počas stredoveku tvoril hranicu medzi územím mesta Banská Bystrica a Ľupčianskym hradným panstvom, ktorú určil majster Smaragdus za vlády kráľa Bela IV. Neskôr ho opísal polyhistor Matej Bel vo svojej geografickej knihe Zvolenská stolica (*Historicko-zemepisný poznatok o súvekom Uhorsku (Notitia Hungariae novae historico geographica))*. Kedysi tu na samom vrchu stála dôležitá strážna veža postavená v roku 1587 obyvateľmi Banskej Bystrice, ktorej úlohou bolo varovať pred blížiacimi sa tureckými hordami. Neskoršia mestská mládež zvykla skoro na jar vyjsť na kopec a zaplniť ho zborovým spevom. Začiatkom 20. storočia sa na vrchole schádzal tajný študentský spolok *Mor ho!* a recitoval národné piesne a spevy, ktoré boli dôsledkom maďarizácie zakázané. Ku koncu druhej svetovej vojny prešli cez Starú kopu rumunské vojská a vybudovali si v nižších miestach zákopy, ktoré sú podnes rozoznateľné.

## Šport
V osemdesiatych rokoch 20. storočia tu bol vybudovaný skokanský odrazový mostík pre rogalá a niekoľko rokov po sebe sa tu odohrávali Majstrovstvá Európy v lete rogalom. Neskôr mostík využívali aj paraglajdisti. Keďže bol mostík drevený, po čase sa stal nepoužiteľným a bol rozobratý.

## Prírodné podmienky a turistika
Z miesta je nádherný výhľad na „trojvršie“ s Panským dielom v strede, nachádzajúce sa presne oproti vrchu, a ktorý tvorí začiatočný bod Nízkych Tatier, podcelok Starohorské vrchy. Výhľad je situovaný na sever a zo zvyšných svetových strán je vrchol Starej kopy obkolesený listnatým lesom s prímesou smrekovcov opadavých. V jednom rohu lúčky sa nachádza prístrešok so stolom a dvoma lavičkami, ostatné lavičky sú umiestnené okolo ohniska a jedna lavička sa nachádza pri vyhliadke.

Na jednom zo svahov sa nachádza prírodná rezervácia Stará kopa, ktorá bola vyhlásená v roku 2007 a jej rozloha je 45 300 m². Ide totižto o územie s ojedinelým výskytom duba plstnatého (*Quercus pubescens*) a ďalším výskytom chránených a ohrozených druhov rastlín či živočíchov. Na okraji rezervácie sa nachádza aj pozoruhodná skalná brána.

Na vrchol Starej kopy vedie červená turistická značka - okruh z Banskej Bystrice, Podryby. Trasa je dlhá 8 km, z čoho 4,2 km je stúpanie (o 565 m), 3,3 km klesanie (o 339 m) a zvyšok tvorí rovina.

## Referencie


Kategória:Geografia Banskej Bystrice
Kategória:Vrchy v Zvolenskej kotline
Kategória:Vrchy v okrese Banská Bystrica
Kategória:Vrchy pod 1000 metrov na Slovensku
Rádio Modra

**Rádio Modra** bola rozhlasová stanica v meste Modra a jej okolí. Jej prevádzkovateľom bola spoločnosť Média Modra, s.r.o. Rádio Modra nahradilo dosluhujúci mestský rozhlas a ušetrilo mestu časť financií. Náplňou vysielania boli informácie o dianí v meste, hudba, komentáre, rozhovory a prenosy z kultúrnych a náboženských podujatí.

Vysielanie ukončilo vo februári 2026.

## Vysielače
* 106,1 – Modra-Horná ulica (výkon ERP: 0,10 kW) 

## Referencie

## Externé odkazy
* Oficiálna stránka prevádzkovateľa rozhlasovej stanice

## Zdroj
* Rádio Modra na Radia.sk

Kategória:Zaniknuté slovenské rozhlasové stanice
Kategória:Modra
Kategória:Vzniklo v 2013
Walker, texaský ranger

[thumb|[Chuck Norris, herec, ktorý stvárnil postavu Cordella Walkera (2006)]]
***Walker, texaský ranger*** alebo ***Walker, texaský jazdec*** () je americký akčný televízny seriál nakrútený v rokoch 1993 až 2001, vysielaný spoločnosťou CBS. Titulnú rolu člena Texas Rangers Cordella Walkera stvárnil Chuck Norris. Jeho partnerom je James „Jimmy“ Trivette (Clarence Gilyard Jr.), bývalým kolegom je C.D. Parker (N. Willingham).
 
Seriál je známy kvôli morálnym hodnotám, ktoré prezentuje. Napríklad tým, že hlavné postavy odrádzajú od užívania drog a podieľajú sa na verejnoprospešných prácach. A hlavne kvôli samotnému kultu Chucka Norrisa, neporaziteľného bojovníka proti bezpráviu. Bojové umenia sú zobrazené zreteľne ako primárny nástroj na vymáhanie práva a príležitostne ako Walkerov nástroj na oslovenie a prácu s určitou skupinou.

## Externé odkazy
* 
* 

## Zdroj
* 

Kategória:Kriminálne televízne seriály USA
Kategória:Televízne seriály CBS
Kategória:Televízne seriály z roku 1993
Trolejbusová doprava v Tbilisi

Gruzínske hlavné mesto **[[Tbilisi]]** prevádzkovalo medzi rokmi 1937 a 2006 **[[Trolejbusová doprava|trolejbusy]].**

## História
Prevádzka na tbiliskej trolejbusovej sieti sa začala 21. apríla 1937 sovietskymi trolejbusmi typu JaTB-1. Išlo o prvú trolejbusovú sieť vo vtedajšej Gruzínskej SSR a až do svojho zrušenia sa jednalo o najväčšiu prevádzku elektrickej nekoľajovej trakcie v krajine. Do Tbilisi boli dodávané najmodernejšie sovietske vozy, staré vozy boli odovzdávané ostatným miestnym trolejbusovým systémom.

V polovici 50. rokov 20. storočia sa tu objavili aj prvé trolejbusy česko-slovenskej výroby. Išlo o vozy typu Škoda 8Tr, ktorých bolo do roku 1961 dodaných celkovo 20. Potom už boli kupované iba trolejbusy 9Tr, Škoda ich do Tbilisi dodala celkovo 280. Od roka 1981 nasledovali legendárne vozy Škoda 14Tr, počas 9 rokov ich tu jazdilo už 226. Do polovice 90. rokov boli všetky trolejbusy 9Tr vyradené, takže prevádzku na 19 miestnych linkách obstarávali iba „štrnástky“.

V rokoch 2002 a 2003 bol vozový park modernizovaný staršími vozidlami ruskej výroby typu ZiU-682, ktoré boli pôvodne v prevádzke v Aténach. Pretože tieto trolejbusy neboli po príchode do Tbilisi prelakované, jazdili až do zastavenia prevádzku v aténskej žltej farbe. Naopak 14Tr (v gruzínskom hlavnom meste prevádzkované v žltej farbe s červeným pruhom) boli často natreté po vzore ZiU-682.

Trolejbusová prevádzka v Tbilisi bola rozdelená na dve časti. V južnej časti (s vozovne č. 1 spoločnú s električkami), kde boli v prevádzke štyri linky, boli nasadzované výhradne vozy ZiU. Severná časť (od tej južnej v jednom mieste vzdialená iba 200 m) obsluhovala trolejbusy Škoda a ZiU z vozovne č. 2. Linky v severnej časti, ktoré obsluhovali aj univerzitnú oblasť na severozápade mesta, neboli ale navzájom nijako prepojené. Lúčovito sa rozbiehali od významných prestupových uzlov (z námestia *Tavisuplebis* a železničnej stanice)

V roku 2004 sa v Tbilisi nachádzalo približne 80 trolejbusov, z ktorých iba polovica bola schopná pravidelnej prevádzky (prevažne vozy ZiU). Na začiatku roka 2006 rozhodlo mesto o zastavení prevádzky ako trolejbusovej dopravy (aj električkovej dopravy) a jej nahradenie autobusmi. Električky aj trolejbusy tak v Tbilisi boli zrušené 4. decembra 2006.

## Zdroj
* 

## Pozri aj
* Metro v Tbilisi
* Električková doprava v Tbilisi

Tbilisi
Kategória:Tbilisi
Trolejbusová doprava v Zugdidi

V gruzínskom meste **[[Zugdidi]]** bola do roku 2009 v prevádzke **[[trolejbusová doprava]]**.

Zugdidská trolejbusová sieť bola najmladším systémom v krajine. Trolejbusy tu začali jazdiť 25. februára 1986 a maximálnej dĺžky dosiahla sieť v roku 1991, kedy jazdilo 16 trolejbusov na dvoch linkách v celkovej dĺžke 22,5 km. V rokoch 1992 – 1994 bola prevádzka v Zugdidi kvôli občianskej vojne prerušená. V roku 2003 už bola v prevádzke iba jediná linka s dĺžkou 5,5 km, ktorú obsluhovalo 8 vozov. Prevádzka na nej bola zastavená v júni 2009.

Do Zugdidi bol dodaný iba jediný voz česko-slovenskej výroby, išlo o trolejbus Škoda 14Tr zakúpený v druhej polovici 80. rokov 20. storočia. Ďalšie vozidlo rovnakého typu bolo získané ako ojazdené z Tbilisi v roku 2002. Chrbticou vozového parku sa tak stali ruské trolejbusy ZiU-9, ktoré boli roku 2006 doplnené aj tromi modernejšími vozy ZiU-682 pôvodom z Atén.

## Referencie

* 

## Iné projekty

Zugdidi
Kategória:Zugdidi
Peter Lizák

JUDr. **Peter Lizák** (* 9. apríl 1962) je slovenský diplomat, od novembra 2022 veľvyslanec Slovenska v Číne.

## Životopis
Študoval na Obchodnej fakulte Ekonomickej univerzity a na Moskovskom štátnom inštitúte medzinárodných vzťahov. Doktorát z práv získal na Právnickej fakulte Univerzity Komenského. Študoval aj na ďalších inštitúciách v zahraničí.

Po ukončení základnej vojenskej služby v roku 1987 pracoval obchodný referent obchodného oddelenia. Od roku 1988 bol vedený ako spolupracovník Štátnej bezpečnosti (ŠtB) pod krycím menom "Robo". V roku 1990 pracoval ako vedúci odborný referent Odboru medzinárodných vzťahov na Úrade vlády SR. Počas rokov 1191 až 1992 bol riaditeľom diplomatického protokolu na Ministerstve medzinárodných vzťahov SR. V rokoch 1993 až 1996 bol 1. veľvyslaneckým tajomníkom na veľvyslanectve Slovenska v Berne. V rokoch 1997 a 1998 pracoval na Ministerstve zahraničných vecí. V období 19982002 bol radcom-vyslancom na veľvyslanectve vo Viedni. V rokoch 2002 až 2003 bol riaditeľom Odboru vonkajších vzťahov a inštitúcií EÚ a zároveň vedúcim expertného tímu Slovenska na Konvente EÚ. V rokoch 2003 až 2005 bol riaditeľom kancelárie ministra MZV. V rokoch 2005 až 2007 bol mimoriadny a splnomocnený veľvyslanec a vedúci stálej misie Slovenska pri OBSE vo Viedni, v rokoch 2006 až 2007 predsedal jej Bezpečnostnému výboru. Následne bol v období 20082012 veľvyslancom Slovenska v Rakúsku. Jeho predchodcom bol Jozef Klimko a nástupcom Juraj Macháč. V rokoch 2012 až 2015 bol riaditeľom  Odboru analýz a plánovania MZVaEZ SR.

V máji 2015 sa stal veľvyslancom v Nemecku. Jeho predchodcom bol v rokoch 2010 až 2015 Igor Slobodník. Do funkcie ho vymenoval prezident Andrej Kiska 18. mája 2015. V novembri 2019 bol za jeho nástupcu vymenovaný Marián Jakubócy. Od novembra 2022 pôsobí ako veľvyslanec v Číne a Mongolsku.

## Referencie

Kategória:Slovenskí diplomati
Kategória:Absolventi Obchodnej fakulty Ekonomickej univerzity v Bratislave
Kategória:Absolventi Moskovského štátneho inštitútu medzinárodných vzťahov
Kategória:Absolventi Právnickej fakulty Univerzity Komenského v Bratislave
Kategória:Veľvyslanci Slovenska pri Organizácii pre bezpečnosť a spoluprácu v Európe
Kategória:Veľvyslanci Slovenska v Rakúsku
Kategória:Veľvyslanci Slovenska v Nemecku
Kategória:Veľvyslanci Slovenska v Číne
Kaplnka svätej Rozálie (Pezinok)

**Kaplnka svätej Rozálie** je baroková kaplnka a pútnické miesto v Pezinku v lokalite a zároveň aj na ulici Rozálka, ktoré sú po nej pomenované. Bola postavená v roku 1730 a je jednou zo skupiny takýchto kaplniek, ktoré sú postavené na pamiatku morových epidémii, keďže svätá Rozália z Palerma je patrónkou proti moru.

## Popis budovy
V blízkosti kaplnky sa nachádzala Božia muka, ktorá dnes už neexistuje. Kaplnka má pôdorys v tvare šesťuholníka. Po stranách portálu sú dve okná. Hlavnou časťou vnútorného zariadenia je oltár. Nad drevenou menzou je zavesený obraz z roku 1898, ktorého autorom je František Meissl, pezinský lekárnik, historik, maliar, mestský kapitán, zakladateľ múzea, tútor sirôt, ktorý mal ešte veľa ďalších funkcií. V strede obrazu je postava svätej Rozálie v nike s nápisom „S. ROSALIA“. Po jej bokoch sú v nikách postavy ďalších morových patrónov svätého Šebastiána a svätého Rócha s príslušnými nápismi. Obraz je signovaný „F. v. Meissel 1898“. Do najvrchnejšej časti rámu obrazu je vsadený malý obraz Najsvätejšej Trojice. Za obrazom sa nachádza výklenok, ktorý môže potvrdzovať, že na mieste tohto obrazu bol pôvodne iný, keďže je menší ako obraz. Oltárny obraz reštauroval v roku 1998 Mgr.art. Tomáš Molnár a kaplnku obnovil kapucínsky kňaz P. Hubert Ferdinand Müller OFMCap.

Po oboch bokoch oltára sú niky. Pôvodne sa tam mali nachádzať plastiky svätého Joachima a svätého Jozefa, od roku 2002 sa tu však nachádzajú sošky Najsvätejšieho Srdca Ježišovho a Panny Márie Fatimskej, čo bol dar od Jozefíny Glváčovej. V roku 2001 pribudli do kaplnky aj ďalšie prvky zariadenia a to ambona z Kostola Povýšenia svätého Kríža v Cajle a lavičky z Kresťanského domu. Od roku 2004 sú v kaplnke aj tri stoličky, tvoriace sedes, ktoré boli darom od vtedajšieho Charitného domova v Pezinku.

## Referencie

## Zdroj
* Kaplnka sv. Rozálie na rozalka.estranky.sk

Kategória:Stavby v Pezinku
Pezinok
Pezinok
Kategória:Barokové kostoly na Slovensku
Kategória:Architektúra z 1730
Hildegard Ó Riainová

**Hildegard** (**„Hilda“**) **Ó Riainová** ()  je írska diplomatka, od septembra 2017 veľvyslankyňa Írska na Slovensku.

## Životopis
Hildegard Ó Riainová získala BA na University College Cork a magisterský titul z ruskej histórie na Trinity College Dublin. Pracovala pre súkromné spoločnosti v Írsku a v Nemecku.

### Diplomatické pôsobenie
Pred pôsobením na Slovensku pracovala v blízkovýchodnom oddelení na Ministerstve zahraničných vecí a obchodu. V rokoch 2006 až 2009 bola zástupkyňou vedúceho írskej misie na Slovensku. V rokoch 2009 až 2012 bola zástupkyňa riaditeľa Divízie vývojovej spolupráce na Ministerstve zahraničných vecí a obchodu kde bola zodpovedná za spoluprácu v oblasti občianskej spoločnosti a volebného pozorovania. V rokoch 2012 až 2017 pracovala na rôznych postoch v Stálej misii Írska pri Európskej únii.

Kópiu svojich poverovacích listín odovzdala štátnemu tajomníkovi Ministerstva zahraničných vecí a európskych záležitostí Ivanovi Korčokovi 5. septembra 2017. Prezident Andrej Kiska prevzal poverovacie listiny 11. októbra 2017. Jej predchodkyňou bola Anne-Marie Callanová (20132017).

## Referencie

## Externé odkazy
* Odkaz od veľvyslankyne

Kategória:Írski diplomati
Kategória:Absolventi Trinity College Dublin
Kategória:Absolventi University College Cork
Kategória:Veľvyslanci Írska na Slovensku
Vichr

**Vichr** (v kóde NATO: **AT-16 Scallion**) je protitanková raketa, určená na ničenie obrnených vozidiel, vrátane tých, ktoré sú vybavené reaktívnym pancierovaním. Je však schopná zasiahnuť aj vzdušné ciele letiace rýchlosťou do /h (počas testovania bolo pri tejto rýchlosti raketou Vichr zasiahnuté lietadlo Tu-16, prerobené na letecký terč).

Nosičom rakety sú bojové lietadlá Su-25T a útočné vrtuľníky Ka-52.
 
## Vznik a vývoj
Vývoj systému 9K121 Vichr sa začal v roku 1980 pod vedením hlavného konštruktéra A.S. Šipunova. Závodné skúšky boli spustené v roku 1982 a prebiehali až do roku 1989, kedy začalo testovanie armádou. Systém 9K121 bol zavedený do služby v roku 1992. Jeho výroba prebiehala v závode v Ižmaš. 

V roku 1992 bol na leteckej výstave vo Farnborough prvýkrát verejne predstavený jeho zlepšený variant Vichr-M.

## Konštrukcia
Raketový systém 9K121 "Vichr" pozostáva z:
* nadzvukovej laserom riadenej rakety 9A4172;
* zameriavacieho systému I-251 "Škval";
* odpaľovacej stanice APU-8 alebo APU-6.

Systém umožňuje odpálenie rakiet jednotlivo alebo salvu dvoch rakiet súčasne. Vysoká nadzvuková rýchlosť rakety (až /s) pomáha znížiť zraniteľnosť vrtuľníka počas útoku a umožňuje zasiahnuť niekoľko cieľov počas jedného náletu.

Raketa má dĺžku  a priemer trupu . Je vybavená sklopnými krídlami, ktoré majú po odklopení rozpätie . 

Navedenie rakety sa vykonáva pomocou automatického zameriavacieho systému. Pri priblížení sa k oblasti, kde sa nachádza cieľ, ktorého súradnice boli vopred nastavenými v palubnom počítači vrtuľníka, sa vo vzdialenosti približne  automaticky zapne režim snímania terénu televíznou kamerou. Po zobrazení cieľa na monitore nasmeruje pilot vrtuľník jeho smerom, zarámuje cieľ a stlačí tlačidlo automatického sledovania. Po dosiahnutí potrebnej vzdialenosti odpáli pilot raketu. Laserový navádzací systém rakety v kombinácii s automatickým systémom sledovania cieľa zaisťuje vysokú presnosť streľby. Pravdepodobnosť zničenia pohybujúceho sa tanku je 80%. Kumulatívna bojová hlavica rakety 9A4172 je schopná preniknúť pancierom   RHAe (Ekvivalent valcovanej homogénnej oceli). Vichr má kontaktný aj bezkontaktný zapaľovač.

Skladovanie, preprava a vypustenie rakety sa vykonáva pomocou kontajnera, ktorý umožňuje je skladovanie po dobu 10 rokov.

## Varianty
***9A4172 Vichr** predstavuje základný variant systému 9K121 "Vichr".
***9A4172K Vichr-1** vylepšený variant systému 9K121M "Vichr-M".

## Základné charakteristiky

## Používatelia
* Rusko - v období od októbra 2015 do apríla 2016 dodal koncern Kalašnikov ruskému ministerstvu obrany rakety Vichr-1 v hodnote 13 mld. rubľov. Rakety boli objednané v roku 2013 v počte 1972 kusov..

## Referencie

Kategória:Rakety vzduch-zem
Matthias Settele

**Matthias Settele** (* 10. október 1966, Rakúsko) je rakúsky televízny manažér, novinár, prednášateľ, spisovateľ, v rokoch 2013 - 2023 bol generálnym riaditeľom slovenskej televíznej stanice Markíza. Na pozícii generálneho riaditeľa ho nahradil Peter Gažík, bývalý riaditeľ O2 Slovakia a bývalý investičný riaditeľ skupiny PPF. 

## Životopis
Matthias Settele študoval nemeckú literatúru a históriu na Viedenskej univerzite. Svoju kariéru začal v roku 1991 ako miestny rozhlasový a televízny novinár. Potom pracoval v rakúskej verejnoprávnej televíznej stanice ORF vo Viedni. Prednášal na vysokých školách vo Viedni a v Kolíne nad Rýnom a vydal tri knihy.

Settele bol od septembra 2013 generálnym riaditeľom TV Markíza. Pred nástupom do spoločnosti CME bol generálnym riaditeľom spoločnosti Turner Nordic a Baltic a senior konzultant pre verejnoprávnu televíznu stanicu ORF v Rakúsku. Predtým, v roku 2007 založil firmu SetTele Entertainment, v ktorej pôsobil ako poradca tvorby televízneho programu a poradca v oblasti produkcie, ktorý podporoval medzinárodné televízne skupiny vrátane skupiny RTL, MTG/Viasat a Turner Broadcasting International, ako aj televíznych staníc, produkčných domov a univerzít v Európe. Pred poradenstvom od roku 1999 pracoval Settele ako Senior Vice President (SVP) obchodných záležitostí RTL v Nemecku.

Za jeho pôsobenia TV Markíza ukončila bezplatné šírenie svojich kanálov v roku 2016.

## Diela
* *Der Protokollstil des Albert Drach: Recht, Gerechtigkeit, Sprache, Literatur* (1992)
* *Denkmal: Wiener Stadtgeschichten : vom Walzerkönig bis zur Spinnerin am Kreuz* (1996)
* *Wiener Denkmäler - Wiener Stadtgeschichten - vom Walzerkönig bis zur Spinnerin am Kreuz. Das Buch zur Fernsehserie.* (1999)

## Referencie

## Zdroj
* Matthias Settele na stránke spoločnosti Central European Media Enterprises

Kategória:TV Markíza
Kategória:Riaditelia TV Markíza
Kategória:Rakúske televízne osobnosti
Močiarka (prítok Maliny)

**Močiarka** alebo zastaralo **Štumpach** je ľavostranný prítok Maliny. Ide o potok IV. rádu na Záhorí, v okrese Malacky. Má dĺžku 15,036 km a plocha jeho povodia predstavuje 60,947 km². Vzniká v nadmorskej výške  a do Maliny ústi vo výške  Je to prevažne nížinný typ potoka.

## Vznik
Vzniká sútokom menších zdrojníc v lokalite Strelcovské pod vrchom Kaňovské (), neďaleko obce Jablonové, v nadmorskej výške  v Pezinských Karpatoch (podcelok Malých Karpát).

Prvá zdrojnica pramení v nadmorskej výške , má dĺžku 70 metrov a tečie zo severovýchodu na západ. 

Druhá zdrojnica pramení vo výške , má dĺžku 60 metrov a tečie z juhu na severozápad.

## Opis toku
Po sútoku zdrojníc potok pokračuje severozápadným smerom údolím až k ceste II/501, ktorú následne podteká a priberá pravostranný bezmenný kanál. Tečie ďalej severozápadným smerom, podteká železničnú trať Zohor – Plavecký Mikuláš, stáča sa na západ a priberá sprava prítok od Jablonového. Pokračuje stále západným smerom a ústi do nej ľavostranný Jablonovský potok, vstupuje na územie VVP Záhorie a následne priberá tiež zľava Rudanický potok. Po sútok s pravostranným Hviezdnym potokom pokračuje severozápadným smerom, potom sa stáča na západ. Tečie borovicovým lesom na viatych pieskoch a delí sa na dve rovnobežné korytá, ktorými pokračuje až po diaľnicu D2, kde opúšťa územie VVP Záhorie. Pri motoreste Kamenný mlyn sa korytá spájajú a potok takto tečie na juhozápad, podteká železničnú trať Bratislava – Břeclav, stáča sa na západ, chvíľu meandruje a napokon vteká do umelého koryta. Tu sa od Močiarky oddeľuje umelé rameno, premosťuje ju cestný most a kúsok ďalej sa oddeľuje aj druhé umelé rameno. Stáča sa na juhozápad a priberá svoj najvodnatejší prítok, pravostrannú Olivu. Pokračuje južným smerom a v nadmorskej výške  ústi do Maliny, ako jej ľavostranný prítok.

## Prietok
Potok má snehovo-dažďový režim, čo spôsobuje nerovnomernú vodnatosť. Priemerný prietok je v stanici Láb najvyšší v marci a najmenší v októbri.

center|500px|Priemerné mesačné prietoky v stanici Láb (m³/s)

## Referencie

## Galéria

Súbor:Močiarka a Jablonovský potok, proti prúdu.jpg|Zaujímavé ústie vodnatejšieho Jablonovského potoka (sprava) do menšej Močiarky (zľava).
Súbor:Močiarka v Jablonovom.jpg|Prirodzený tok Močiarky vo vojenských lesoch pri Jablonovom.
Súbor:Močiarka jazierko.jpg|Močiarka pred sútokom s Jablonovským potokom, kde vytvára malé jazierko.


## Zdroje

* ŠIMEK, Ján. Jakubov : od minulosti k dnešku. Jakubov : Obec Jakubov, 2012. 303 s. ISBN 978-80-97-1174-6-7.
* Obecné noviny, obec Láb
* Katastrálny portál, ZBGIS 

Kategória:Okres Malacky
Kategória:Potoky na Slovensku
Kategória:Povodie Moravy
Kategória:Vodné toky v okrese Malacky
Nemanja Radonjić

**Nemanja Radonjić** (* 15. február 1996, Niš) je profesionálny srbský futbalista hrajúci za francúzsky klub Marseille.

## Úspechy

### Klubové

* Srbská Superliga: 2017/18

## Externé odkazy

* Štatistiky na stránke utakmica.rs

## Zdroj

Kategória:Srbskí futbalisti
Kategória:Futbaloví útočníci
Kategória:Hráči AS Rím
Kategória:Hráči FK Crvena zvezda
Kategória:Hráči FK Čukarički
Kategória:Hráči Olympique de Marseille
Kategória:Hráči Ligue 1
Kategória:Hráči Majstrovstiev sveta vo futbale 2018
Nikšić

náhľad|Ulica v centre mesta
náhľad|Panoráma mesta

**Nikšić** je s takmer 60 000 obyvateľmi druhé najväčšie mesto Čiernej Hory. Nachádza sa asi 50 km severne od čiernohorského hlavného mesta Podgorice, v centrálnej časti krajiny pod vrcholom Trebjesa. Mesto je centrom rovnomennej občiny.

## Kultúra
*Nikšić* je mesto s bohatým kultúrnym a historickým dedičstvom, nachádza sa tu mnoho pamiatok z Ilýrie a rímskych čias. Mnoho dokumentov a historických artefaktov je vystavených v miestnom múzeu, ktoré spolu s archívom a knižnicou tvorí súčasťou Kultúrneho centra. Okrem Kultúrneho centra sa v meste nachádza aj miestne divadlo, verejné inštitúcie Zahumlje a Centrum pre informačnú činnosť – TV Nikšić, Rsdio Nikšić, TV Montena atď.

## Vzdelanie
V Nikšići sa nachádza 11 materských, 24 základných a 4 stredné školy. Ďalej je tu jedna hudobná a umelecká škola a sídli tu Filozofická fakulta Čiernohorskej univerzity..

## Hospodárstvo
*Nikšić* je po Podgorice druhé najväčšie priemyselné centrum Čiernej Hory.

V meste je výrazné zastúpený drevársky priemysel a produkuje sa tu jedna z najznámejších značiek piva bývalej Juhoslávie *[[Nikšićko Pivo]]*. Ďalšími významnými závodmi sú Nikšićká železiareň (*Nikšićka Željezara*), bauxitová baňa a ďalšie. Nikšićské železiarne boli založené nedlho potom, čo juhoslovanskí komunisti prevzali moc. Niesli meno Borisa Kidriča a patrili k najväčším zamestnávateľom v regióne. Boli však dlhodobo veľmi stratové a stali sa symbolom problematického ekonomického plánovania socialistickej Juhoslávie.

Tieto veľké priemyselné podniky sa usilovne snažia prežiť rozpad socialistického hospodárstva a od tej doby tiež zažili väčší ekonomický rast. Proces privatizácie už u týchto firiem prebehol alebo stále prebieha.

## Doprava
Mesto spája so zvyškom Čiernej Hory predovšetkým cesta E762. *Nikšić* je tiež hlavnou križovatkou ciest smerom do Bosny a Hercegoviny. Je možné sa dostať do Foče na sever a do Trebinje na juhovýchod. Je tu tiež cesta do Risanu v Boke Kotorskej. Mesto má ďalej spojenie do Zabljaku a Šavniku.

Nikšić má železničné spojenie iba do čiernohorskej metropoly Podgorica. Jednokoľajová elektrifikovaná trať bola modernizovaná v prvej polovici druhej dekády 21. storočia. Úzkorozchodná trať smerom do Bosny a Hercegoviny nie je v prevádzke od roku 1965.

Nikšićké letisko je pre lety uzavreté. Medzinárodné letisko Golubovci v Podgorici je vzdialené asi 70 km a vedie pravidelné lety do Belehradu, Sarajeva, Budapešti, Zürichu, Frankfurtu, Ľubľany, Paríža, Ríma, Viedne, Istanbulu, Dubrovníka, Bruselu, Kodane, Mníchova, Záhrebu, Moskvy, Londýna a ďalších lokalít.

## Zdroj

Kategória:Mestá v Čiernej Hore
ORF

**ORF** môže byť:

* rakúska verejnoprávna spravodajská rozhlasovo-televízna stanica, pozri Österreichischer Rundfunk
* úsek DNA vymedzený iniciačným a terminačným kodónom kódujúcim súvislý a dostatočne dlhý polypeptidový reťazec, pozri Otvorený čítací rámec (angl. *Open reading frame*)
* proprietárny raw formát fotoaparátov Olympus, pozri Olympus Raw Format
* IATA kód letiska v Norfolku vo Virgínii, pozri Norfolk International Airport
Cantata

náhľad|Cantata

**Cantata** je slobodný a otvorený prehrávač zvuku pre Linux, MacOS, a Windows. Cantata je jedným z mnohých MPD klientov pre Linux a pre viac operačných systémov dostupná od verzie 1.4. Napísaná je v programovacom jazyku C ++. Založená je na knižnici Qt, používa hudobný server MPD a sa vydaná s podmienkami GNU General Public License.

## QtMPC
Cantata začala ako kópia QtMPC, hlavne aby poskytla lepšiu integráciu prehrávača do KDE (použitím knižníc / tried KDE všade, kde to bolo možné). Dnes je kód (a užívateľské rozhranie) od QtMPC veľmi odlišný a ako zostavenie pre KDE tak pre Qt (Linux) majú rovnakú množinu funkcií. Od verzie 1.4.0 je Cantata zostavovaná výhradne ako aplikácia Qt (bez akýchkoľvek závislostí na KDE).

## MPD
Hudobný server MPD beží na pozadí systému ako služba (alebo démon) a vyžaduje klienta (systém kontrolujúci komunikáciu medzi počítačom a serverom, obyčajne s GUI), aby spravoval hudbu a usporiadaval zoznamy skladieb.

MPD hudbu prehráva zo zbierok alebo databáz vytvorených zo zbierky s hudbou. Preto je potrebné poskytnúť cestu k aspoň jednej zložke obsahujúcej hudobné súbory. Cantata podporuje viac databáz, ktoré možno kedykoľvek pridať na karte Nastavenia → Zbierka.

## Rozhranie

Cantata-Internet.png|thumb|Internet
Cantata-Tag-editor.png|thumb|Editor značiek
Cantata-Playlists.png|thumb|Zoznamy skladieb
Cantata-Playqueue-table.png|thumb|Rada skladieb na prehranie: tabuľka
Cantata-Prefences-interface.png|thumb|Nastavenie: rozhranie


## Vlastnosti
* Viac zbierok MPD
* Vysoko prispôsobiteľné rozhranie
* Piesne v rade skladieb na prehranie (voliteľne) zoskupené podľa albumov
* Zobrazenie súvisiacich informácií ukazujúcich umelca, album a informácie o piesni prehrávanej skladby
* Jednoduchý editor značiek
* Správca súborov - používanie značiek na organizovanie súborov a priečinkov
* Schopnosť výpočtu značiek pre udržanie hlasitosti skladieb (ReplyGain) (iba v Linuxe, v prípade, že sú nainštalované zodpovedajúce knižnice)
* Dynamické zoznamy skladieb
* Inteligentné zoznamy skladieb
* Internetové hudobné služby Jamendo, Magnatune, SoundCloud a zvukové záznamy
* Podpora pre rozhlasové prúdy - so schopnosťou hľadania prúdov prostredníctvom TuneIn, Shoutcast alebo Dirble.
* Podpora pre ukladacie zariadenia USB a zariadenia MTP (iba v Linuxe, v prípade, že sú nainštalované zodpovedajúce knižnice)
* Získavanie skladieb zo zvukových CD a prehrávanie (iba v Linuxe, v prípade, že sú nainštalované zodpovedajúce knižnice)
* Prehrávanie piesní, ktoré nie sú riešené MPD - cez jednoduchý vstavaný server HTTP
* Rozhranie DCOP MPRISv2
* Odosielanie informácií o prehrávaných skladbách
* Podpora pre hodnotenie skladieb

## Zdroj

## Externé odkazy
* Exploring Cantata, a Linux music client that impresses
* To Online Radio Stations Within Linux Using Cantata

Kategória:Slobodný softvér
Kategória:Hudobné prehrávače
Österreichischer Rundfunk

thumb|Sídlo spoločnosti ORF
**Österreichischer Rundfunk** (skratka **ORF**; preklad pozri nižšie) je najväčšia rakúska rozhlasová a televízna spoločnosť. Má právnu formu „nadácie verejného práva“. Svoje sídlo má vo Viedni, ďalšie štúdiá vo všetkých deviatich spolkových krajinách.

## Názov
Doslovný preklad názvu je "rakúsky rozhlas", pričom ale rozhlasom sa tu myslí rozhlas v širšom zmysle, čiže vysielanie programovej služby rádiovými vlnami, t.j. v pojme je zahrnuté aj televízne vysielanie - porovnaj rozhlas. 

## Dejiny
Dňa 30. septembra 1924 bola založená spoločnosť Radio Verkehrs AG, ktorá však bola v roku 1938 spojená s Großdeutscher Rundfunk. Po druhej svetovej vojne sa na frekvenciách Großdeutscher Rundfunk obnovilo samostatné rakúske vysielanie.

Dňa 11. decembra 1957 bola založená spoločnosť Österreichischer Rundfunk Ges. m. b. H. Základom pre postavenie ORF bolo prvé rakúske referendum v roku 1964, ktoré bolo zamerané na reformu systému vysielania. Posledná veľká reforma bola vykonaná v roku 2001, keď bol ORF transformovaný na nadáciu verejného práva.

## Stanice
ORF vysiela na štrnástich rozhlasových a štyroch televíznych staniciach.

### Rozhlas
**Celoštátne**

**Regionálne**

### Televízia

ORF spolu s ARD, ZDF a SRG SSR spolupracuje na vysielaní stanice 3sat a s ZDF na vysielaní stanice ARTE.

**Zrušené:**

## Referencie

## Iné projekty

## Externé odkazy
* Oficiálne webové stránky ORF
* Zákon o ORF v aktuálnom znení

## Zdroj
*

Kategória:Televízia v Rakúsku
Kategória:Rozhlas v Rakúsku
Kategória:Verejnoprávne médiá
Music Player Daemon

náhľad|ncmpcpp

**Music Player Daemon** (MPD) je slobodný a otvorený server na prehrávanie hudby. Prehráva audio súbory, organizuje zoznamy skladieb a spravuje hudobnú databázu.

Na interakciu s ním je potrebný klientsky program. Balík pre mpd obsahuje program mpc, čo je jednoduchá konzolová aplikácia.

Často sa používa v proprietárnom hardvéri. Projekt MPD spravuje zoznam dodávateľov, pričom niektorí z nich porušujú GPL.

## Pozri aj
* Cantata

## Zdroj

Kategória:Slobodný softvér
Kategória:Hudobné prehrávače
MFK Skalica

**MFK Skalica** je slovenský futbalový klub, založený v roku 1920. Svoje domáce zápasy hrá na mestskom štadióne „Na Letňáku“ v Skalici. Momentálne hrá v najvyššej slovenskej súťaži, Niké lige.

## História

* 19201945 založený ako **ŠK Skalica**
* 19451953 zmena názvu na **Sokol Tekla Skalica**
* 19531963 zmena názvu na **DŠO Tatran Skalica**
* 19631990 zmena názvu na **TJ ZVL Skalica**
* 19902006 zmena názvu na **Športový klub ŠK Skalica**
* 2006súčasnosť zmena názvu na **MFK Skalica**

### Postup do [[Niké liga|najvyššej súťaže]]
MFK Skalica postúpil do najvyššej súťaže aj napriek porážke 0:2 proti Michalovciam v zápase posledného kola 2. ligy, ktorý sa odohral 13. júna 2015. Skalica nahradila v súťaži FC VSS Košice, ktoré zostúpili aj napriek 6. miestu v tabuľke kvôli finančným problémom. Skalica tak dosiahla najväčší úspech vo svojej histórii. Vo svojej prvej sezóne v najvyššej súťaži obsadila posledné 12. miesto a vypadla do 2. ligy. V roku 2022 Skalica opäť postúpila do najvyššej súťaže, kde nahradila klub FK Senica, ktorý nedostal na túto súťaž licenciu.

## Úspechy
### Domáce
* 2. slovenská futbalová liga
** *2. miesto (2):* 2014/15 (Postup), 2017/18 (Prehra v baráži s FK Senica)
* Slovenský pohár
** *2. miesto (1):* 2016/17

## Aktuálna súpiska

### Hráči

 12px|Kapitán klubu


### Realizačný tím

## Referencie

## Externé odkazy
* Oficiálna stránka MFK Skalica
* MFK Skalica na Facebooku
## Zdroj

Kategória:Slovenské futbalové kluby
Kategória:Futbalové kluby založené v 1920
Kategória:Šport v Skalici
Riverdale (seriál z roku 2017)

***Riverdale*** je americký dramatický seriál pre -násťročných, ktorý je založený na postavách Archie Comics. Vysielaný je od roku 2017 na americkej televíznej stanici The CW.

Seriál sleduje postavy z Archie komiksov s Kenetim Jamesom K.J. Apom v hlavnej úlohe stvárňujúc postavu Archieho Andrewsa. Ďalej v ňom účinkujú Lili Reinhart ako Betty Cooperová, Camila Mendesová ako Veronica Lodgeová a Cole Sprouse ako Jughead Jones, ktorý je rozprávačom seriálu. Seriál tiež sleduje Ashleigh Murrayovú ako Josie McCoyovú, hlavnú speváčku The Pussycats a Madelaine Petschovú ako Cheryl Blossomovú, sestru Jasona Blossoma, ktorý je centrom záhady prvej série. Ďalšie postavy v seriály sú Kevin Keller, Fred Andrews, Alice Cooperová a Hermione Lodgeová, rodičia Archieho, Betty a Veronicy.

Stanica The CW si ho objednala do svojej vysielacej sezóny 2016 – 2017, pričom pilotný diel odvysielali dňa 26. januára 2017 Premiéra prvého dielu druhej série sa uskutočnila 11. októbra 2017, tretia séria sa začala vysielať 10. októbra 2018 a premiéra prvého dielu štvrtej série sa očakáva 9. októbra 2019.

Seriál má aj spin-off. Jeden sa začal nakrúcať v roku 2018 a druhý sa len teraz vyvíja. Prvý bol *[[Chilling Adventures of Sabrina]]* a druhý, ktorý je vo vývoji nesie názov *[[Katty Keene]]*. 

## Účinkujú
### Hlavné postavy
*K. J. ApaArchibald „Archie“ Andrews
*Lili ReinhartElizabeth „Betty“ Cooper

*Camila MendesVeronica „Ronnie“ Lodge
*Cole SprouseForsythe „Jughead“ Jones III
*Marisol NicholsHermione Lodge
*Madelaine PetschCheryl Blossom
*Ashleigh MurrayJosephine „Josie“ McCoy, hlavná speváčka miestnej skupiny Josie a Pussycats
*Mädchen AmickAlice Cooper, matka Polly a Betty, editorka miestnych novín
*Luke PerryFrederick „Fred“ Andrews, otec Archieho
*Casey CottKevin Keller, kamarát Betty a Veronicy, jeho otec je šerif Tom Keller

## Vysielanie

## Iné projekty

## Zdroj

Kategória:Televízne seriály USA
Kategória:Televízne seriály The CW
Kategória:Televízne seriály z roku 2017
Trolejbusová doprava v Samtredii

Jedným z gruzínskych miest, kde bola v prevádzke **[[trolejbusová doprava]]**, bola aj **[[Samtredia]]**.

Trolejbusy začali v Samtredii jazdiť 28. augusta 1982, po Zugdidi išlo teda o druhý najmladší gruzínsky trolejbusový systém. Maximálnej dĺžky dosiahla samtredijská sieť v roku 1986, kedy merala 22,5 km a na štyroch linkách jazdilo 15 trolejbusov. Súčasťou prevádzky bola tiež medzimestská trať do susednej obce Kulaši. Ešte v roku 1999 boli v Samtredii prevádzkované dve linky, ktoré obsluhovalo 8 vozov. Vo februári 2004 došlo k zrušeniu trolejbusovej siete, pričom trolejové vedenie bolo zrejme predaný do Turecka.

Do Samtredie boli priamo dodané iba dva trolejbusy česko-slovenskej výroby. Išlo o typ Škoda 14Tr. Okrem nich tu jazdili aj ruské vozy ZiU-9. Objavili sa tu aj legendárne „deviatky“ (Škoda 9Tr), avšak iba už ako ojazdené a odkúpené z iných miest.

## Referencie


Samtredia
Kategória:Samtredia
Black Luck

***Black Luck*** je druhý štúdiový album dánskej rockovej skupiny The Storm, ktorý vyšiel v roku 2009 cez vlastné vydavateľstvo skupiny s názvom WR Production.

Album bol produkovaný Jakobom Hansenom, ktorého Pernille Rosendahlová spoznala vďaka Michaelovi Poulsenovi z heavy metalovej skupiny Volbeat. Spievala s ním duet v skladbe „Mary Ann's Place“ z albumu skupiny *[[Guitar Gangsters & Cadillac Blood]]*, ktorý vyšiel v septembri 2008. Poulsen hral v skladbe „B.S.E.“ (v celom tvare „Black Shot Eyes“), kde spieval s Rosendahlovou.

Časopis *[[GAFFA]]* udelil albumu 4 zo 6 hviezd, a debutoval na 7. mieste v rebríčku Hitlisten, čo bola najvyššia pozícia, akú dosiahol predtým, ako vyšiel po štyroch týždňoch. Žiadny zo singlov albumu sa neumiestnil v rebríčkoch.

## Zoznam skladieb
# „Wall of Shame“ - 5:13
# „Honesty“ - 3:05
# „Are Your Shoes Too Tight?“ - 5:01
# „B.S.E.“ (feat. Michael Poulsen) - 4:32
# „Dominos“ - 4:38
# „Herculean Task“ - 3:58
# „Black Luck“ - 4:33
# „Pass For a Lonely Person“ - 3:43
# „Till the Day I Die“ - 3:39
# „Death and Dust“ - 5:06

## Referencie

## Externé odkazy
* ''Black Luck'' na Discogs

## Zdroj
* 

Kategória:Hudobné albumy z 2009
Kategória:Albumy skupiny The Storm
Trolejbusová doprava v Rustavi

**[[Rustavi]]**, jedno z najväčších gruzínskych miest, prevádzkovalo v minulosti **[[Trolejbusová doprava|trolejbusy]]**.

Trolejbusy začali v Rustavi jazdiť 16. februára 1971. Najväčšieho rozmachu dosiahla trolejbusová doprava v roku 1985, kedy tu bolo v prevádzke na 8 linkách 49 vozov. Od tej doby ale doprava uvädala, v roku 2006 tu jazdilo na štyroch linkách 16 trolejbusov. V roku 2009 tu boli v prevádzke posledné dve linky so štyrmi vozmi. Prevádzka bola ukončená 14. novembra 2009.

Vnútri miestneho metalurgického závodu existovala od januára 1993 ešte druha oddelená a neverejná trolejbusová prevádzka s dĺžkou 1,7 km. Pre tú bolo zakúpených z Moskvy osem kĺbových vozov Ikarus 280T. Po uzavretí továrne a zániku tejto prevádzky v roku 2000 jazdil jeden z Ikarusov aj v mestskej sieti. Na prelome 20. a 21. storočia mu bol odpojený zadný článok, zadné čelo bolo zaslepené a z kĺbového vozu sa tak stal voz dvojnápravový. Vyradený bol zrejme v roku 2004.

Do Rustavi boli aj dodávané trolejbusy česko-slovenskej výroby. Boli to predovšetkým vozy Škoda 9Tr, ktorých bolo zakúpených celkovo 30. V prvej polovici 80. rokov je nasledoval ešte jeden trolejbus 14Tr, ďalšie vozy tohto typu boli zakúpené v roku 2006 ako ojazdené z Tbilisi. V roku 2006 bolo v prevádzke celkom 16 trolejbusov, jeden typu 14Tr, ostatné vozy boli ruskej výroby typu ZiU-9 (tri zakúpené ako ojazdené z Atén).

## Referencie


Rustavi
Kategória:Rustavi
Strapákov mlyn

**Strapákov mlyn** (v minulosti *Nový mlyn*, *Voľnomyšlienkársky mlyn*; nem. *Neue Mühl*, *Freidenkuberische Mühl*, *Steper Mühl*) je neskorobarokový vodný mlyn v Pezinku v historickej mestskej časti Grinava. Nachádza sa na adrese Limbašská cesta číslo 5, veľakrát nesprávne uvádzanej ako Limbašská cesta číslo 464. Bol postavený v druhej polovici 18. storočia a spolu so zariadením sa zachoval dodnes. Je jednopodlažný s pivnicou. 

Dňa 23. marca 1971 sa stal Kultúrnou pamiatkou. V súčasnosti je v súkromnom vlastníctve.

## Referencie

## Externé odkazy
* Strapákov mlyn na kucera.sk - Turistický denník

Kategória:Stavby v Pezinku
Kategória:Mlyny na Slovensku
Kategória:Grinava
Kategória:Vodné mlyny
Shakin' Stevens

**Shakin' Stevens**, vlastným menom **Michael Barratt** (* 4. marec 1948, Cardiff, Wales) je waleský spevák. Narodil sa ako najmladší z jedenástich súrodencov v cardifskej mestskej časti Ely. V šesťdesiatych rokoch pôsobil v niekoľkých amatérskych skupinách. Profesionálnu kariéru zahájil v roku 1968 ako člen skupiny Shakin' Stevens and the Sunsets. Tá svoju činnosť ukončila v roku 1977 a nasledujúci rok vydal Shakin' Stevens svoj prvý sólový album. Na jeho ďalších sólových nahrávkach ho sprevádzali napríklad Albert Lee, B. J. Cole a Geraint Watkins.

## Iné projekty

## Externé odkazy
* Oficiálny web 

## Zdroj

Kategória:Waleskí speváci
Kategória:Rockoví speváci
Kategória:Osobnosti z Cardiffu
Tigran Seiranian

**Tigran Seiranian**  je arménsky diplomat, od decembra 2018 veľvyslanec Arménska na Ukrajine. Predtým pôsobil ako veľvyslanec na Slovensku a v Česku.

## Diplomatické pôsobenie
Od roku 2011 bol veľvyslancom v Česku s pôsobnosťou pre Slovensko. Ako veľvyslanec na Slovensku svoje poverovacie listiny odovzdal prezidentovi 20. marca 2013. V júli 2018 kritizoval Slovensko za umožnenie vývozu zbraní do Azerbajdžanu, krajiny s ktorou je Arménsko vo vojne.

28. decembera 2018 ho prezident Armen Sarkissian vymenoval za veľvyslanca Arménska na Ukrajine čím skončil svoju misiu v Česku a na Slovensku.

## Referencie

 

Kategória:Arménski diplomati
Kategória:Veľvyslanci Arménska na Slovensku
Kategória:Veľvyslanci Arménska v Česku
Kategória:Veľvyslanci Arménska na Ukrajine
OŠFK Šarišské Michaľany

**OŠFK Šarišské Michaľany** je slovenský futbalový klub z obce Šarišské Michaľany, hrajúci v 3. slovenskej futbalovej lige.

## Externé odkazy
* Oficiálna stránka klubu
* Profil na stránke futbalnet.sk

## Zdroj

Kategória:Slovenské futbalové kluby
Kategória:Futbalové kluby založené v 1949
Kategória:Šarišské Michaľany
FK Slavoj Trebišov

**FK Slavoj Trebišov** je slovenský futbalový klub z mesta Trebišov, hrajúci v 2. slovenskej futbalovej lige.

## Aktuálna súpiska
*Aktuálne k dátumu: 13. júl 2019*

#### Brankári

* 22  Richard Gmitter
* 33  Martin Leško *(hosťuje z [[MŠK Žilina]])*

#### Obrancovia

* 2    Ľubomír Korijkov
*3    Vladimír Kražel
* 4    Dávid Špak
* 12  Volodymyr Starosta
* 19  Martin Kolesár
* –    Ľubomír Korijkov
* –    Róbert Cicman

#### Stredopoliari

* 5    Dominik Sočuvka
* 9    Jaroslav Kolbas (kapitán)
* 13  Patrik Zajac
* 16  Guilherme Barbosa Dos Santos Silva
* –    Tomáš Ilinjo
* –    Ladislav Hirjak
* –    Goran Matić *(hosťuje z [[KFC Komárno]])*

#### Útočníci

* 11  Matúš Lorinčák
* 18  Ján Novák
* 19  Erik Varga
* –    Róbert Jano
* –    Kevin Zsigmond *(hosťuje z [[FC DAC 1904 Dunajská Streda]])*
* –    Stefan Visić

## Známi hráči
Hráči v zozname nižšie odohrali minimálne jeden zápas za svoju krajinu.

*  Marek Čech
*  Jaroslav Červeňan
*  Jaroslav Kolbas
* Doriano Kortstam
*  Ján Novák
*  Dušan Sninský
*  Igor Žofčák

## Externé odkazy
* Oficiálna stránka klubu

## Zdroj

Kategória:FK Slavoj Trebišov
Kategória:Slovenské futbalové kluby
Kategória:Futbalové kluby založené v 1912
Železničná stanica Bystričany

**Železničná stanica Bystričany** je železničná stanica v Bystričanoch v okrese Prievidza. Leží na trati 140 Nové Zámky – Prievidza. Nie je elektrifikovaná. Do roku 1948 sa volala Chalmová.

## Doprava
Na stanici sa nachádzajú dve dopravné a jedna manipulačná koľaj.

Stanica má pokladňu ZSSK vydávajúcu vnútroštátne lístky.

## Galéria

Súbor:Bystričany železničná stanica 0719b.jpg|Tabuľa s cestovným poriadkom
Súbor:Bystričany železničná stanica 0719j.jpg|Nákladná časť
Súbor:Bystričany železničná stanica 0719i.jpg|Priecestie v stanici
Súbor:Bystričany železničná stanica 0719f.jpg|Pohľad od juhozápadu


## Referencie

## Iné projekty

## Externé odkazy
* Stanica na stránke VLAKY.NET

Bystričany
Kategória:Bystričany
Bystričany
Lazarňa

**Lazarňa** alebo **Lazárňa** (v minulosti *Lazareth*) je lokalita v Pezinku. Boli tu archeologickým výskumom objavené predmety z praveku. K najzaujímavejším objavom patrí odtlačok prstov pravekého hrnčiara, zachovaný vo vypálenej hrude hliny a v súčasnosti sa nachádzajú v Mestskom múzeu v Pezinku, kde patria k pravekej expozícii.

Nachádzajú sa tu Pezinské tehelne, priemyselná oblasť, bývalá skládka odpadov a nová jama spájaná s kauzou Pezinská skládka.

## Referencie

## Externé odkazy
* Lazarňa, Bratislavský, Slovakia na geoview.info

Kategória:Pezinok